ประจำเดือนมากระปริดกระปรอยมาน้อยเลือดสีประจำเดือนออกน้ำตาลๆแดงๆก่อนจะเป็นประจำเดือนก็จะได้กลิ่นคาวเลือดเหม็นจางๆรวมๆทั้งหมดที่พูดมาข้างต้นเป็นมานี่น่าจะได้4เดือนแล้วแต่ไม่ติดต่อกันนะคะเว้นเดือน เดือนที่เป็นคือเดือนกุมภา,มีนา,พฤษภา,สิงหาเดือนสิงหาเป็นประจำเดือนวันที่31ค่ะ
สวัสดีค่ะ อาการประจำเดือนมากระปริดกระปรอย มาไม่ตรงรอบ อาจมีสาเหตุจาก-เนื้องอกมดลูก-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือน-ถุงน้ำหลายใบในรังไข่แนะนำพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์